اویان نیوز: ایراندا آذربایجانلی میللی فعاللارا قارشی یئنی حبس دالغاسی باشلانیب. آذربایجانین موختلیف وئب صحیفهلرینین یایدیغی معلوماتا اساساً حبسلر شرقی آذربایجان ویلایتینین تبریز، ماراغا و ملیککهندی شهرلرینده حیاتا کئچیریلیر. توتولانلار آراسیندا آذربایجانلی دین خادیمی ابدولزیز ازیمی-قدیم، محمود فزلی، مئهدی کوخییان و عباس ولیزاده اوقتای کیمی میللی فعاللار وار.
دین خادیمی هؤججتول-ایسلام ابدولزیز ازیمی-قدیم دئکابرین ۲۷-ده ماراغا شهرینده باش وئرهن اعتراض آکسییالاری اسناسیندا حبس ائدیلیب. آذربایجان وئب صحیفهلری نوماییشلره شرقی آذربایجان ویلایتی و ائرمنیستان آراسیندا علاقهلرین گئنیشلهنمهسینه اعتراض اولاراق کئچیریلدیی بیلدیریر.
ماراغانین مصلی میدانیندا کئچیریلهن و بیر چوخ آزربایجانلینین قاتیلدیغی اعتراض آکسییاسی زامانی «یاشاسین آذربایجان» و «قاراباغ بیزیمدیر، بیزیم اولاجاق» کیمی شوارلار سسلندیریلیب. ازیمی-قدیم و ماراغالی میللی فعال داوود ازیمزاده چیخیشلاری زامانی «ایرانین آذربایجان رئسپوبلیکاسینا قارشی ائرمنیستانا دستک وئرمهسینه» اعتراض ائدیبلر. اعتراض سهنهسیندن چکیلهن و یووتوبئ-دا یاییلان ویدئولارین بیرینده موللا ازیمی-قدیم قاراباغ محاربهسینین شهیدی اولماسینی آرزوسو بارهده چیخیشی گؤستریلیر.
تانینمیش فعال محمود فزلی دئکابرین ۳۱-ده تبریزدهکی ائوی اؤنونده ایران تهلوکهسیزلیک مأمورلاری طرفیندن حبس ائدیلیب. او، توتولدوقدان نئچه ساعت سونرا عائلهسینه زنگ ائدرک تبریز هبسخاناسینا آپاریلدیغینی بیلدیریب. جناب فزلی ۲۰۱۱ آوقوست آییندا دا ۲۸ باشقا آذربایجان فعالی ایله بیرلیکده تبریزین قومتپه مهللسیندهکی بیر ائوده اورمییه گؤلونون قوروماسی ایله باغلی توپلانتی کئچیردیکلری زامان حبس ائدیلمیشدی. میللی فعال داها سونرا موقتی شکیلده زمانتله آزادلیغا بوراخیلسا دا محکمه طرفیندن ۱ ایل قطعی و علاوه اولاراق ۱ ایل شرطی حبسه محکوم ائدیلمیشدی.
سون زامانلار قومتپه گؤروشو ایله باغلی حبس هؤکمو آلان نئچه باشقا فعال، او جملهدن حسن ارک، عزیز پوروهلی، مئهدی همیدی شفیق و احمد ریازی یئنیدن حبس ائدیلیب و جزا چکمک اوچون تبریز زیندانینا گؤندریلیب.
میللی فعاللار مئهدی کوخییان و عباس ولیزاده اوقتای ایسه دئکابرین ۳۱-ده اهالینین ملیککهندی آدلاندیردیغی، آنجاق رسمی آدی ملئکان اولان شهرده توتولوبلار. آذربایجان وئب صحیفهلرینین یازدیغینا گؤره، ایکی فعالین دوکانلاری و ائولرینهده آختاریش آپاریلیب، کیتابلار، جیب تئلئفونو، کومپیوتئر و دیگر اشیالاری موسادیره ائدیلیب.
مئهدی کوخییان نئچه آی اؤنجه ملیککهندی شهرینده قارداغ زلزهلهسی قوربانلارینا کؤمک مقصدی ایله کامپانیا تشکیل ائتدیکدن سونرا ایران ایسلام رئسپوکلیکاسینین تهلوکهسیزلیک مأمورلاری طرفیندن آغیر شکیلده دؤیولهرک حبس ائدیلمیشدی. داها سونرا او، موقتی شکیلده و زمانت قارشیلیغیندا بوراخیلسا دا، اونون تورکسئل آدلی جیب تئلئفونو ماغازاسی ایکی آی مدتینه باغلانمیشدی.
آمریکا سسی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab